2023 4 14
LT
Europos Sąjungos oficialusis leidinys
C 132/31 2022 m. spalio 5 d., trečiadienis
— atsižvelgdamas į 2021 m. kovo 3 d.
Komisijos komunikatą „Lygybės sąjunga.
2021–2030 m. neįgaliųjų teisių strategija“ (COM(2021)0101), — atsižvelgdamas į Komisijos pasiūlymą dėl Tarybos direktyvos, kuria įgyvendinamas vienodo požiūrio į asmenis, nepaisant jų religijos ar tikėjimo, negalios, amžiaus arba seksualinės orientacijos, principas (COM(2008)0426), — atsižvelgdamas į 2001 m. liepos 20 d.
Tarybos direktyvą 2001/55/EB dėl minimalių normų, suteikiant perkeltiesiems asmenims laikiną apsaugą esant masiniam srautui, ir dėl priemonių, skatinančių valstybių narių tarpusavio pastangų priimant tokius asmenis ir atsakant už tokio veiksmo padarinius pusiausvyrą (15) (Laikinosios apsaugos direktyva), — atsižvelgdamas į klausimus Tarybai ir Komisijai dėl romų bendruomenių, gyvenančių ES gyvenvietėse, padėties (O-000022/2022 – B9-0018/2022 ir O-000023/2022 – B9-0019/2022), — atsižvelgdamas į Darbo tvarkos taisyklių 136 straipsnio 5 dalį ir 132 straipsnio 2 dalį, — atsižvelgdamas į Užimtumo ir socialinių reikalų komiteto pasiūlymą dėl rezoliucijos, A. kadangi ES vertybės vyrauja visuomenėje, kurioje gerbiama įvairovė, pliuralizmas, nediskriminavimas, tolerancija, teisingumas, solidarumas ir lyčių lygybė; kadangi valstybėms narėms tenka ypatinga atsakomybė užtikrinti šias vertybes visiems, įskaitant romus; B. kadangi terminas „romai“ vartojamas kaip bendrasis terminas, apimantis įvairius romų kilmės asmenis, įskaitant romus, sintus, kalus, romanišelius ir bojašus (rudarus); kadangi jis taip pat apima tokias grupes kaip aškaliai, egiptiečiai, jenišai, domai, lomai, romai ir abdalai, taip pat klajoklių populiacijas, įskaitant etninius klajoklius arba asmenis, kuriems taikomas administracinis terminas gens du voyage, ir žmones, kurie vadina save čigonais, nepaneigiant ypatingų šių grupių požymių; C. kadangi romai yra didžiausia Europos etninė mažuma; kadangi nepriimtinai daug romų Europoje vis dar susiduria su skurdu ir yra socialiai atskirti, gyvena itin nepalankiomis, nesaugiomis sąlygomis perpildytuose būstuose, atskirtose kaimo ir miesto vietovėse; kadangi su romų, gyvenančių gyvenvietėse, problema susiduriama ne vienoje šalyje, todėl tai yra Europos problema ir ji turi būti atitinkamai sprendžiama; kadangi teritorinė segregacija yra viena pagrindinių ir viena kitą papildančių priežasčių, lemiančių nevienodas galimybes naudotis sveikatos priežiūros, ankstyvosios vaikų priežiūros ir švietimo paslaugomis, įsidarbinti ir naudotis pagrindinėmis paslaugomis, įskaitant naudojimąsi keliais, vandentieką, sanitariją ir kanalizaciją, elektrą ir atliekų surinkimą; kadangi tai turi ne tik fizinių ir ekonominių, bet ir psichologinių bei sociologinių pasekmių tiek pavieniams asmenims, tiek bendruomenėms; kadangi romų gyvenvietėse iš kartos į kartą perduodamas skurdas yra socialinė ir ekonominė problema, turinti sunkių padarinių romų fizinei ir psichikos sveikatai ir gerovei, gyvenimo galimybėms ir jų naudojimuisi pagrindinėmis žmogaus teisėmis; D. kadangi romai dažniau susiduria su mažu darbo intensyvumu, neužtikrintu darbu ir nedarbu, taip pat dažnai dirba netipinį ar mažų garantijų darbą, o tai trukdo jiems pasinaudoti nedarbo sistemomis ir teise į pensijų išmokas; kadangi romams trūksta užimtumo tinklų ir jie patiria diskriminaciją įsidarbindami ir darbo vietoje, be to, jie gyvena nepalankioje socialinėje ir ekonominėje padėtyje esančiuose regionuose; kadangi 6 mln.
ES gyvenančių romų sudaro didelę ir vis didėjančią jos gyventojų dalį ir turi didžiulį potencialą, kurį bus galima išnaudoti tik pagerinus jų užimtumo ir socialinės įtraukties padėtį; E. kadangi, EU-MIDIS II duomenimis, tik kas ketvirtas 16 metų ar vyresnis romų tautybės asmuo vykdė pagrindinę veiklą pagal darbo sutartį arba savarankiškai, o romų moterų užimtumo lygis yra daug mažesnis nei romų vyrų – 16 proc., palyginti su 34 proc.; kadangi ypač didelį nerimą kėlė jaunimo padėtis, nes vidutiniškai 63 proc. romų nesimokė, nedirbo ir nedalyvavo mokymuose (NEET), palyginti su 12 proc.
NEET rodiklio vidurkiu ES; kadangi šioje amžiaus grupėje rezultatai taip pat parodė nemažą skirtumą lyčių požiūriu – 72 proc. jaunų romų tautybės moterų priskiriamos NEET grupei, palyginti su 55 proc. jaunų romų vyrų; kadangi tai yra didelis skirtumas, palyginti su likusia gyventojų dalimi (35 proc.); kadangi net 80 proc. romų savo šalyje gyveno žemiau skurdo rizikos ribos; kadangi kas trečias romų tautybės asmuo gyveno būste be vandentiekio vandens, o kas dešimtas – be elektros; kadangi kas trečias romų vaikas bent kartą per mėnesį patyrė tai, kad vienas iš jo šeimos narių eidavo miegoti alkanas, o beveik pusė 6–24 metų romų nelankė mokyklos;
(15)
OL L 212, 2001 8 7, p. 12.